Τυπικός Σχεδιασμός και Σύστημα Αξιολόγησης Εγκαταστάσεων Αμαξοστασίων Μετρό
Creators: name: Τσολερίδης, Παναγιώτης Κωνσταντίνου
Publisher: name: Aristotle University of Thessaloniki
Year: 2017
Subjects: Αμαξοστάσια Μετρό
Κατόψεις αμαξοστασίων
Σύστημα αξιολόγησης αμαξοστασίων
Metro depots
Depot designs
Depot evaluation system

description: Η παρούσα διπλωματική εργασία ασχολείται με τις βασικές αρχές σχεδιασμού που διέπουν ένα αμαξοστάσιο Μετρό καθώς και με τις λειτουργίες των επιμέρους εγκαταστάσεων που βρίσκονται στο εσωτερικό του. Το αμαξοστάσιο θεωρείται η καρδιά ενός συστήματος μεταφορών καθώς εντός του πραγματοποιούνται σημαντικές λειτουργίες του συστήματος, όπως η συντήρηση των συρμών (βαριά – ελαφριά, προγραμματισμένη ή μη προγραμματισμένη), η εναπόθεσή τους, η πλύση και ο καθαρισμός τους και ο συνολικός έλεγχος λειτουργίας του δικτύου. Η χωροθέτηση ενός αμαξοστασίου αποτελεί ένα πολύ σημαντικό κριτήριο για την αποτελεσματική λειτουργία του, καθώς η επιλογή της τελικής θέσης και το διαθέσιμο εμβαδό του οικοπέδου διαμορφώνει σε μεγάλο βαθμό την τοποθέτηση των επιμέρους εσωτερικών εγκαταστάσεων και τη συνολική λειτουργική αποδοτικότητα του αμαξοστασίου. Η επιλογή της τοποθεσίας πραγματοποιείται συναρτήσει του σκοπού μείωσης των “νεκρών” συρμοχιλιομέτρων, από τον τερματικό σταθμό μέχρι το αμαξοστάσιο, λαμβάνοντας επιπλέον υπόψη τις παρακείμενες χρήσεις γης και τα περιβαλλοντικά χαρακτηριστικά της περιοχής. Εκτός όμως από τη σωστή χωροθέτηση, σημαντικός είναι και ο βέλτιστος σχεδιασμός των επιμέρους εσωτερικών χώρων του αμαξοστασίου προκειμένου να επιτευχθεί η καλύτερη δυνατή ροή εργασιών. Ιδιαίτερης σημασίας κρίνεται επίσης, η δυνατότητα κάλυψης των μελλοντικών αναγκών που ενδέχεται να προκύψουν από μία επέκταση του δικτύου. Για τον λόγο αυτό, κρίνεται σκόπιμο να παρέχεται επιπλέον χώρος για κατασκευή νέων ή επέκταση των υφιστάμενων εγκαταστάσεων ενός αμαξοστασίου. Παρόλη τη σημασία του αμαξοστασίου στη γενικότερη λειτουργία ενός συστήματος Μετρό, μέχρι και σήμερα, δεν υπάρχουν ενιαίες προδιαγραφές σχεδιασμού και κατασκευής με αποτέλεσμα να παρουσιάζονται περιπτώσεις αμαξοστασίων ελλιπούς λειτουργίας. Αντίθετα, ο σωστός σχεδιασμός ενός αμαξοστασίου μπορεί να προσφέρει σημαντικά πλεονεκτήματα για τη συνολική λειτουργία του δικτύου. Στα πλαίσια της παρούσας διπλωματικής εργασίας πραγματοποιήθηκε η εκτίμηση του απαιτούμενου εμβαδού ενός πρότυπου αμαξοστασίου, τηρώντας τα απαιτούμενα σχεδιαστικά και κατασκευαστικά κριτήρια και συντάχθηκαν σχεδιαστικές κατόψεις, για διαφορετικά μεγέθη συρμών, με τη βοήθεια του σχεδιαστικού λογισμικού AutoCAD 2016. Επίσης, διαμορφώθηκε ένα σύστημα αξιολόγησης του σχεδιασμού αμαξοστασίων, βάσει των προαναφερθέντων κριτηρίων, το οποίο μπορεί να εφαρμοσθεί στο στάδιο της προμελέτης και να λειτουργήσει ως εργαλείο λήψης αποφάσεων.
description: The topic of the current dissertation is the study of the main design principals governing a metro depot and its individual installations within it. The depot is considered to be the heart of a transport system as important system functions are being conducted within, such as the maintenance of the trains (heavy - light, scheduled or non-scheduled), their stabling, washing and cleaning, and the overall operational control of the network. The siting of a depot is a very important criterion for its efficient operation as the choice of the final position and the available area of the site greatly shape the placement of the individual internal installations and the depot’s overall operational efficiency. The location selection is based on the purpose of reducing the "dead" train-kilometres, from the terminal to the depot, while also taking into account the adjacent land uses and the area’s environmental characteristics. Apart from the proper siting, the optimal design of the depot’s internal spaces is also important in order to achieve the best possible work flow. The ability to meet future demand that may result from an extension of the network, is of particular importance. For this reason, is considered appropriate to provide additional space for the construction of new or the extension of the existing depot facilities. Despite the depot’s importance to the overall operation of a Metro system, to date, there is a lack of uniform design and construction specifications, resulting in cases of inefficient operation. On the contrary, the proper design of a depot can offer significant advantages for the overall operation of the network. In the context of this diploma thesis, the required area of a metro depot was assessed by adhering to the required design and construction criteria and the designing plans for different train sizes were conducted with the help of the AutoCAD 2016 design software. Also, a depot design evaluation system was developed on the basis of the aforementioned criteria, which can be applied at the pre-project stage and act as a decision-making tool.